Dobro, budući da ste uzeli više soba kod nas,
možemo vam ponuditi popust na količinu.
I moram pitati, tko se udaje? Ja sam se zaručila prošli tjedan.
Ne, nije vjenčanje. Samo događaj.
Važan rođendan?
Ne, samo obiteljski događaj.
Okupljanje!
Isuse Kriste.
Oprostite, jako me zanima jer je kolega napisao „zabava”.
Imamo sprovod, Mikayla.
Ajme.
Ispričavam se.
Nisi znala, nema veze.
Moja najiskrenija sućut zbog gubitka voljene osobe.
Ne, umro mi je bivši muž. Mrzila sam ga.
Nisam ga mrzila,
ali taman sam se pomirila s našim razvodom, a onda se desi ovo.
A sad moram slaviti život čovjeka koji nije htio dijeliti život sa mnom.
Annie, neka se Mikayla posveti rezervaciji…
I pazi ovo…
Klinka zbog koje me ostavio dolazi danas da mi pomogne oko organizacije sprovoda.
Tako da…
Nije baš neka „zabava”.
Dakle, to je 12 nepušačkih soba.
Vi možete zapaliti ako ćete trebati.
-Hvala. -Hvala, dušo.
ČETIRI GODIŠNJA DOBA
ZIMA
Sjećate li se ovoga?
Hershey Bar Man iz Hersheyparka.
To je bilo stvarno? Mislila sam da je bio ružan san.
Bio je to zabavan izlet. Uopće ga se ne sjećaš?
Ne baš, oprosti. Mislim da sam bila premala.
Ginny je stigla.
Da.
Bok.
Uđi.
Bok, Anne. Hvala što si me pozvala.
Nema na čemu.
Razmišljala sam o sutrašnjem ispraćaju.
Imam nekoliko zamisli.
Iskreno, nikad nisam bila na sprovodu
jer su mi sve bake i djedovi još živi.
Znaš što, Ginny? Već sve rješavamo, stoga se možeš opustiti.
Dobro. Ponijela sam neke Nicku drage stvari
ako ih želite uključiti.
Ovo su njegove pješčane naočale s Burning Mana. I…
Ovo je album koji je Nick volio
benda koji se zove Mannequin Pussy.
-Mislila sam… -Ginny, hoćeš mi pomoći s fotografijama?
Može.
Bok.
Kamo ideš?
Moram pokupiti neku rodbinu na kolodvoru,
a onda moram natrag u pogrebno poduzeće i…
Zašto? Mislio sam da je sve riješeno.
Da, pokušavaju nas opelješiti. Traže Anne 2500 dolara za urnu.
Molim? Toliko sam platio popravljanje zuba.
Da, ubacili su hrpu sranja u ponudu.
-Grozno. -Hej…
Želiš da ja odem? Nije me sram spuštati cijenu.
Što je?
Bolje ti ide dizanje cijene.
Kao kad su ti uvalili osiguranje za onaj produžni od 12 dolara.
Da, ali kad je krepao, sjeti se da smo novi dobili besplatno.
Platili smo samo poštarinu i naknadu za povrat.
Znam da misliš da ne pomažem dovoljno, ali nekad moraš imati povjerenja u mene.
Dobro, hvala. Da, idi u pogrebno poduzeće.
Gle… Znam da nismo dobro, a nijedno od nas ne zna se izvući iz toga,
no već smo prebrodili teška razdoblja.
Sjećaš se kad sam dobio otkaz dan nakon što smo kupili kuću?
Užas.
Ili kad si u devetom mjesecu trudnoće rekla da ipak ne želiš roditi.
Propustila sam epiduralnu jer sam se odbijala skinuti.
Da.
Znamo što moramo.
Moramo stisnuti zube, gurati,
jednostavno raditi na našoj vezi dok ne bude dobro.
To je brak.
Da.
Teško mi je.
U redu je.
Sve će biti u redu.
Kako? Mrtav je. Sjebano je.
Znam.
Ali je i prekrasno jer je Nick sad leptir.
Što?
Sanjao sam nešto sinoć.
Nick je bio okružen desecima leptira i izgledao je jako sretno.
A onda mi je jutros Anne dala šalicu, a na njoj…
Leptir.
Da.
Mislim da nam poručuje da će uvijek biti s nama.
Da, ne volim takve stvari.
Ali razmišljao sam, možda…
Je li spominjao da voli leptire ili, ne znam, da je posebno vezan za njih?
Ne. Nije bio devetogodišnjakinja ili Mariah Carey.
Bolio ga je kurac za leptire.
Ironično, sad je postao leptir.
Jeste li mi svi poslali fotografije?
Poslao sam tri. U ovoj grupi rijetko se fotografiramo.
Hvala na podsjetniku da su tvoji gejevi fotogeničniji.
-Što ćeš… -Imao sam sjajan razgovor s Martyjem.
-Marty? -Iz pogrebnog poduzeća Galuska.
Sjajan tip.
Hoće li maknuti dodatke?
Marty za sve što si mislila da su dodaci kaže da je standardno
i zaista nužno, stoga sam sve zadržao za svaki slučaj.
Vidim ti po licu da misliš da sam prevaren,
ali kunem ti se da nisam.
Ne, u redu je. Poslije ću se baviti time.
-Pogledajmo prezentaciju. -Da.
Već sam ti prebacila svoje fotke. Probrala sam samo najbolje.
Ima i jezika.
Je li on gol?
-Da, ali ne vidi se… -Ginny, ne znam baš.
Što ne valja?
Ove su malo lascivne.
Meni su romantične.
Znam da je Nick volio ovu s trapezisticama.
Sigurno je uživao u ovom trenutku,
samo mislim da ne bi htio da ga se sjećaju
kao francuskog seks-klauna.
Siguran sam da ni Ginny to ne želi.
Možda možeš doprinijeti na neki drugi način, znaš?
Ako želiš nešto reći ili…
Voljela bih govoriti.
Ma ubacit ću fotke.
Iskreno, to bi mi puno značilo.
Hvala ti. Da.
Vidimo se sutra, dobro?
Govor od tri do pet minuta?
Čujemo se još.
-Dobro. -Dobro. Bok.
-Bok. -Bok.
Zašto?
Ne znaš, možda će Anne htjeti da kaže pokoju…
-Neće. -Neće.
Annie, jesi li za nezačinjeni provincijski pad thai?
Zvuči savršeno.
Da. Znam. Ne mogu vjerovati da ga više nema.
Ali Anne, ako to pomaže, znaj da će uvijek biti s nama.
Da.
Hvala obojici.
Sinoć sam nešto sanjao.
-Claude. -Radilo se o Nicku.
Sjećaš li se one šalice od jutros?
Ona s vretencem?
Gdje je Ginny?
Vratila se u hotel.
Razmišljam naglas o rasporedu…
Želiš li da odvojim vremena da Ginny nešto kaže?
-Ne, ona neće govoriti sutra. -Da, to smo i mislili.
U međuvremenu, prezentacija izgleda prilično fora.
Super.
Razgovarala sam s tvojim kompićem Martyjem.
I uspjeli smo naći elegantnu, ali cjenovno prihvatljivu urnu.
I ne znam kako ćemo preživjeti bez nosača vijenca od platine za 300 dolara,
ali nekako ćemo se snaći.
Nisi morala to raditi samo zato što nisam to riješio po tvojoj volji.
Ne po mojoj volji, nisi riješio nikako.
Zašto me sad napadaš?
Gdje je nestalo:
„Ovo je brak. Zajedno ćemo prebroditi teškoće.”
Pa, Jack, kad jedna osoba stalno stvara teškoće…
Na primjer, zašto si rekao Ginny da će govoriti?
Oprostite.
-Bok, dušo. -To je tvoja soba, mala.
Trebam četkicu.
-Da, samo daj. -Zubi moraju biti čisti.
-Sigurno ne želiš svoju sobu? -Da.
Ne, dobro mi je s mamom. Laku noć.
Laku noć.
Drago mi je što sam rekao Ginny da može govoriti.
Da, bilo mi ju je žao. Nisi mogla uzeti jednu njezinu fotku?
Smatrao si da je Nick u Cirque du Soleilu s vidljivom erekcijom
nešto što njegovo dijete treba vidjeti?
-Ne. -Ne.
Onda si ti mogao reći Ginny da su joj fotografije loše.
Ti si mogao pitati Anne.
Ali nisi jer uvijek moraš biti dobrica.
A meni preostaje samo jedna uloga.
Oprostite, samo sam došla po knjigu.
Sigurno ne želiš sobu?
-Mi možemo spavati bilo gdje. I na krovu. -Da.
Volio bih da bar jednom imaš povjerenja u mene. Ne vjeruješ mi.
Da, znaš zašto?
Kad imam povjerenja u tebe, sjebeš i napraviš mi još više posla.
Dosta je, neću više čistiti za tobom. Izvoli razgovarati s njom sutra ujutro.
Ponekad znaš biti jako zlobna.
Ako sam tako grozna, zovi si svoje kompiće iz LegalZooma.
POGREBNO PODUZEĆE GALUSKA
Znam da Anne cijeni koliko si joj pomogla.
Da, Nick zaslužuje lijep ispraćaj.
Vidim nekoga.
Bok! Došli smo na sprovod.
U redu. Na usluzi smo vam na ovaj tužan dan.
-Primite našu iskrenu sućut. -Moja sućut.
Zašto su vrata zaključana?
Da, mislim da ste rekli mojem ocu
da ne želite posjete pokojniku za obitelj?
Trenutak.
Želite li radije stajati unutra?
Da, to bi nam bilo draže.
-Zašto ništa nije spremno? -O, ne, to je glavna kapelica.
Kao što ste tražili, smješteni ste u prostoriju za žalovanje.
Mislim da je Marty mislio na ovo.
-Bok. -Bok.
Kako se držiš?
Dobro sam.
Da.
Hvala na pitanju.
Da.
Slušaj,
razgovarao sam s Kate.
Znam da si malo protiv ideje da Ginny govori…
Zašto smo još na ovom?
Mislim… Dobro.
Gle, ako ćemo iskreno, sjebao sam.
-Rekao sam Ginny da smije govoriti. -Ne!
-Kad bi mogla uzeti u obzir… -Ne!
Dosta sam imala razumijevanja. Daj da postavim jednu jebenu granicu.
Mislim…
Mora biti njegova prava obitelj, a ne cura s kojom je slučajno hodao.
Mislim da mu je značila više od toga.
Bili su skupa skoro godinu dana.
Jednu je godinu trenirao džudo. Možda da i sensei Steve govori?
Bolje ne.
Mi smo bili u braku. Imali smo dijete i čitav zajednički život.
Nije isto. Znaš da nije isto.
Ona ne zaslužuje biti gore sa mnom.
Da, samo sam htio provjeriti četvrti put.
Slažemo se, da.
Hej, Kate.
Bok.
Samo me zanima kad ću govoriti.
Jack ti nije rekao?
Jasno.
Anne smatra da ne treba mnogo govorancije.
Ovo je za obitelj i…
Stoga će samo Anne govoriti.
Ali Anne više nije ni poznavala Nicka.
Ginny, Anne je bila udana za Nicka 25 godina.
Nije bitno.
Trenutak sa srodnom dušom vrijedi više od vječnosti s pogrešnom osobom.
Srodnom dušom, da…
Znam da ti se osam mjeseci s Nickom
čini kao najveća priča tvog života,
ali jednog dana, nadam se, bit ćeš udana za nekoga 25 godina.
I sve će ovo biti samo epizoda.
Epizoda?
Prekrasna epizoda.
Želim reći da je pred tobom čitav život.
-Hvala. -Moram ići.
Spremni smo. Želite li da je držim ili ćete je odložiti?
Što je to?
Ovo je pokojnik.
Zašto je štikla?
To ste odabrali. Broj 619, „Čista elegancija.”
Ali nije u obliku urne.
Morate upozoriti osobu ako nije klasična urna.
Koji je to kurac? Je li to… Je li to Nick?
Ne, promijenit ćemo je. Možemo je promijeniti?
To je pitanje za moga oca.
A kad je čuo da će sprovod biti skroman,
vratio se u vikendicu izvan grada.
Bravo, Marty. Pokazao mi je fotke, da.
Dobro, Kyler.
-Počnimo, hajde. -Stvarno?
Hvala ti, imala sam zabavan razgovor s Ginny.
Ginny? Nisam li trebao razgovarati s Anne?
Jeb'o me… pas!
Pa…
U redu, možeš kad si spremna. Napomena, urna je privremena.
Cipela za striptizetu?
Da, ali ponavljam, to je privremeno. Bit će riješeno sutra.
Dobro? Stoga…
U redu, Annie.
Bok.
Ovdje smo u čast osobe koju smo svi voljeli,
Nicholasa Pagana.
Našega Nicka.
Na početku veze, Nick me zamolio da mu pomognem kupiti neke umjetnine.
Kad sam ga pitala kakve, rekao je: „Najotmjenije.”
Rekla sam mu da umjetnost treba pobuditi osjećaje.
Posjetili smo desetak galerija, ali ništa ga se nije dojmilo.
Poslije smo naišli na uličnog umjetnika
i Nick je inzistirao da nam nacrta karikaturu.
Promatrao ju je, sebe na motociklu, mene u prikolici,
i rekao: „E, ovo mi pobuđuje osjećaje.”
I tako je dva desetljeća
ta otmjena umjetnina visjela u našem stan…
Njegovom… Stan je bio njegov.
Ionako ju je vjerojatno skinuo.
Ispričavam se. Vrlo je komplicirano… govoriti o njemu.
S jedne strane, imam divne uspomene na zajednički život.
S druge, ostavio me dok smo čekali inspekciju raznesene radionice.
Dobro sam ga poznavala, ali i nisam.
Nisam znala da voli Monkey Pussy.
Mannequin.
Da, dobro. Super.
Izgleda da se stara razvedenica precijenila.
Možda bi netko drugi trebao nešto reći.
Claude, htio si podijeliti nešto o šalici, tako nešto.
Naravno.
Hvala, Anne.
Naš dragi prijatelj Nick sad je leptir.
Lila i Beth stigle su na vlak.
Dobro.
Gdje da je stavim?
Znaš, svaki sprovod ima neke probleme.
Sve u svemu, lijepo smo ispratili prijatelja.
-Nadam se. -Da, u pravu si.
Bože, jeste li vi ludi?
-Molim? -Ozbiljno.
Na kojem je planetu to dobar sprovod?
Stvarno mislite da bi nekoliko mojih riječi
bilo gore od koji god kurac da je ono bilo?
Ginny…
Ne, dosta mi je ovoga.
Možete baciti moje fotografije u smeće,
možete zaboraviti naočale s Burning Mana,
možete me smatrati klinkom, ali ono nije bila epizoda.
Nick i ja stvarno smo gradili zajednički život.
Idem na zrak.
Ginny, čekaj.
Rekoh da idem na zrak. Smijem ili moraš provjeriti s Kate?
To je bilo bolno i točno.
Ginny se ne javlja.
Počinje padati mrak.
Možemo li nazvati nekakvog rendžera da je potraži?
Ne, mi je moramo potražiti.
Ne ti, Anne. Dovoljno si toga prošla danas.
-Jesi li dobro? -Jesam.
Ne ljuti se na mene.
Anne me zamolila da govorim. Ja…
Zato što ne vjeruješ da je Nick leptir…
Ne vjerujem. I stoput sam ti to rekao, ali ti tupiš po svom.
Ne daješ mi prostora za moje osjećaje.
Sve što želim je da izraziš svoje osjećaje.
Ne, želiš da se osjećam dobro. Sretno.
U suprotnom trabunjaš da nam je prijatelj kukac.
-Ne trabunjam, to je lijepo. -Što da sam ja umro?
Govorio bi da sam jebena ptica?
Kao da si u svijetu besmislica
dok se ja sa svime suočavam sasvim sam.
Našem se prijatelju dogodilo nešto grozno i besmisleno.
Prestani tražiti značenje toga.
Ne želim čuti da je u redu i da zapravo nije otišao jer jest.
Nije postao leptir. Mrtav je.
I to nije lijepo ni dio većeg plana.
Samo je tužno.
Pusti me da budem tužan.
Možda nije postao leptir.
Ne.
Možda i jest.
Idemo dalje.
Ginny!
Čekaj! Ondje!
Hej, Ginny!
Jako nam je žao zbog onoga!
Ginny?
Čekaj, to je samo jelen.
Ginny!
Je li ovo onaj ukrasni kišobran koje je Anne stavila na…
Čekaj, jesmo li na jezeru?
Zar smo na ledu?
Bože, čujem pucanje!
-Puca! -Smiri se, vjerojatno je plitko…
Hvala.
Oprosti, Ginny. Trebala sam ti dati da govoriš.
Zašto nisi?
Valjda sam se samo…
bojala
da će posljednjih 25 godina mog života ispasti laž ako kažeš nešto lijepo.
I da ga još jednom kaznim.
U kurac.
Ušutkala sam te jer bi on htio da govoriš.
Anne, htjela sam reći nešto lijepo samo zato što…
Zato što smo se posvađali.
U redu je.
Suspregni suze.
Bio je u onoj trgovini jer sam bila ljuta na njega.
Možda nismo bili sretni koliko sam mislila.
Bože, možda to i jest bila samo epizoda.
Nije.
Vidjela sam fotografije.
Bilo je mnogo izloženih pazuha i pupaka,
a na jednoj se vrh njegova penisa ušuljao u kadar.
O, Bože…
Bio je sretan.
Nikad sretniji.
Šupak.
Stvarno?
Pa…
Idemo unutra. Hladno je.
Da.
Zapravo, kad već razgovaramo…
Jack!
Što je to? Je li to Kate?
Ne mogu doseći dno!
-Koji vrag izvodite? -Danny, pomozi!
Ne, nemoj! Puknut će! Dobro?
-Molim te. -Dobro.
Slušaj, usredotoči se na mene, dobro?
-Dobro. -Dobro.
Izvući ću te na tri. Je'n, dva, tri!
Bože!
Kako ćemo otići?
Čekaj!
U Bitci kod Austerlitza Napoleon je navukao ruske snage na zaleđeno jezero.
Ne trebam lekciju, nađi rješenje!
Moramo se izduljiti i otkotrljati se.
To nema smisla. Moramo trčati brzo kao oni gušteri koji trče po vodi.
Ne, moraš mi vjerovati.
Dobro.
Izdulji se kao cijev. Hajde! Ucijevi se, Kate!
Što rade?
Kao Napoleon! Pročitao sam knjigu.
-Cijev! -Cijev!
Jesam! Kriste!
Ajme! Spasio si nas!
Mogla sam poginuti!
Nick je umro.
Dragi, da.
-Nick je umro, da. -Kate!
-U redu je. -Kate! Ajme!
Zbog Nicka.
Dobro.
U redu je.
Sve će biti u redu.
Neće. Ovo je grozno.
Grozno je.
Još ti je hladno.
Tako mi je hladno.
Evo.
Tuširanje nije pomoglo.
-Umotat ću te kao burrito. -Dobro.
Da, može. Želim biti burrito.
Idemo.
-Evo. -Dobro. Tu.
-Jebote. Kriste. -Da.
-Evo, lezi. -Želim ići ovamo.
Dobro. Ovamo.
Evo. Ušuškat ću te.
Može li ovako?
Nerado ovo tražim, ali bi li legao na mene?
Da.
Ovako?
Stvarno mi je žao.
Trebala sam te slušati. I tebe i Martyja.
Ne, slušaj, jučer si bila u pravu.
Samo moramo izgurati ovo.
Zato što je to brak, zar ne? Zahtijeva trud i predanost.
Brak je odluka koju moraš donositi svaki dan.
Ne, to je glupo.
Zapravo, ti si moja srodna duša.
Dobro, neka digne ruku tko želi ostati u braku.
Čini se da moram nazvati svoje kompiće iz LegalZooma?
-Ne! -Što? Kako se usuđuješ?
Žao mi je, ali trebamo službenu potvrdu rukom u zraku.
-Samo trenutak, stiže! -Ne!
Evo ga.
To se računa.
Što je?
Znam da sam nekad previše naporan.
Ne, nisi.
Nisam?
Baš si koliko treba.
-Dobro. -Što je?
Miješaj mi ovo.
-Dobro. -Gdje ova žena drži kumin?
Ima neke začine ovdje pored boce vode.
I… Ima začine pored svjetiljke.
TATA
-Da. -Ne!
-Ovo je bakin recept. -Jako je ukusno.
Baš je ukusno.
Dobro smo to odradili.
Jeste.
Puno vam hvala.
Ginny?
Ako želiš, možeš pročitati što si napisala.
Samo ako želiš.
Rado.
Dobro, hvala.
„Nick je rekao da je moja osobnost tost s maslacem.
Ako sam ja tost s maslacem, Nick je bio grčki omlet.
Zasitan i hranjiv, ali pun iznenađenja.”
I ovo bi bilo užasno, zar ne?
Ni govora.
Dobro je. Sjećanje nije posao samo jedne osobe.
Za mene biste trebali svi vi.
Svi vi, plus…
Ne spominji svoju drugu zgodniju ekipu.
To me vrijeđa.
Znam, ali baš su zgodni.
Znate što? Dogodine trebamo otići na putovanje u Nickovu čast.
-Da! -Da!
Znam da je oduvijek htio ići u Montanu na mušičarenje.
Jebeš to.
Ne, to mu je bila želja!
Idemo vidjeti polarnu svjetlost na Island jer on nije htio.
Govorio je: „Neću se smrzavati da gledam Božji čuvar zaslona.”
-Ne bi mu se svidjelo. -Može li zdravica?
-Dobro. S ovim? -Podijeli ovo oko stola.
Ljubavi.
-Evo. -Amore.
Grazie.
Nick je volio svoje prijatelje, obitelj i škotski viski,
najodvratnije piće na planetu Zemlji.
-Za Nicka. -Za Nicka.
Živjeli.
-Živjeli. -Živjeli, ljudi.
-Za Nicka. -Za Nicka.
Fuj.
Da.
Trudna je.
Prijevod titlova: Filip Lažnjak